Celestino Uriarte

Celestino Uriarte Bedia (Arrasate,  - Madril, ) gipuzkoar miliziano komunista izan zen.

Biografia 
1909an Arrasaten jaioa, langile familiakoa zen. 14 urte zituela, galdategi batean hasi zen lanean. Jaioterriko PSOEren elkartearen sorreran parte hartu zuen. 1934ko Iraultzan parte hartu zuen.

1936ko uztaileko Espainiako estatu-kolpean Errepublikaren alde egin eta 1937ko ekainean Euzko Gudarosteko 13. Brigadaren komandante izendatu zuten. Asturiasen 194. Brigada Mistoa zuzendu zuen, iparraldeko frontea erori arte. Orduan Bartzelona aldera joan zen, non PCEn sartu zen. 123. Brigada Mistoaren buruzagi zela, Ebroko guduan parte hartu eta zauritu zuten.

Gerra ondoren, Frantzian, Uruguain eta Txilen erbesteratu zen. PCEk hala aginduta, itzuli eta 1946an atxilotu zuten. Martuteneko espetxean sartu arren, ihes egin zuen. Alemaniako Errepublika Demokratikoan bizi zen. 1970ean PCEtik bota zutenez, Espainiako Langile Alderdi Komunistaren sorreran parte hartu zuen. Madrilen hil zen 1979an.

Oharrak

Erreferentziak

Bibliografia 
 
 
 
 
 

Arrasatearrak
Gipuzkoako politikariak
Euskal Herriko komunistak
Eusko Gudarosteko ofizialak
Euskal Herriko frankismoaren erbesteratuak
Madrilen hildakoak